text: Vil lave super-kommune i Trekantområdet
  11 marts 2014 kl. 12.13
  Seks kommuner i Trekantområdet bør lægges sammen til en super-kommune. Ideen luftes af Koldings borgmester, Jørn Pedersen (V), i Lokalavisen Budstikken.
  - Man vil få Danmarks næststørste kommune, siger Jørn Pedersen til TV SYD. Vi vil overgå Aarhus og vi vil ligge lige efter København. Og det vil give en enorm muskelkraft i forhold til at skabe vækst.
  Til Budstikken siger han, at sammenlægningen af kommunerne i Trekantområdet, Vejle, Kolding, Fredericia, Middelfart, Vejen og Billund, bør ske i løbet af de næste to byrådsperioder.
  - Jeg vil gå så vidt at sige, at vi ender der en dag, siger borgmesteren, som er formand for kommune-samarbejdet.
  Han afviser, at målet skal være nye stordriftsfordele. Dem har kommunerne allerede høstet.
  Målet med en sammenlægning er derimod at opnå større politisk slagkraft, når vi skal kæmpe for at opnå noget fælles. F.eks. statslige investeringer i infrastruktur og uddannelser, siger Jørn Pedersen til Lokalavisen Budstikken.
  Borgmesteren i Kolding er ikke nervøs for, at kulturforskelle skal bremse planerne. Tidligere er planer om en fælles fodboldklub strandet ? og netop nu er der uenighed om en eventuel ny togbro over Vejle Fjord
  